البارح قناة “M6” الفرنسية دارت حلقة خاصة على الكوميدي المغربي كَاد المالح في برنامج “une ambition intime” لي كشف فيها على جوانب كثيرة من حياتو كانت لوقت قريب غير معروفة. تصوير البرنامج لي كان بين ليون وكازا وباريس بحضور عائلتو وأصدقاء الطفولة ديالو، كشف فيه كَاد أنه عندو فوبيا من الرجلين مكيقدرش يشوف الصباع ديال الرجلين عريانين أو لابسين صندالة، وكيفضل ديما يكون هو لابس صباط لي مايبينش ليه صباعو وفي نفس الوقت مايشوفش صباع الناس، وماعطاش شي تفسير لهاد الفوبيا. وكشف الكوميدي المغربي لي عندو الجنسية الكندية والمغربية، أنه مارس الجنس لأول مرة ملي كان في عمرو 14 عام، وقال أنه مشا لدار دعارة نواحي كازا وتم الأمر فبيت والعملية كاملة استغرقات دقيقة ونص. وفي التفاصيل، قال كَاد أن المرا لي مارس معاها الجنس لأول مرة كانت كبر منو وظريفة بزاف، وأن راجل هو لي استقبلو وهي دخلات عليه في وقت لاحق. 
كَاد المالح: عندي فوبيا من الرجلين.. ومارست الجنس لأول مرة فدار دعارة جيهة كازا والعملية كاملة استغرقات دقيقة ونص!